CELEX: C2007/056/40
Language: da
Date: 2007-03-10 00:00:00
Title: Sag C-13/07: Sag anlagt den 18. januar 2007 — Kommissionen for De Europæiske Fællesskaber mod Rådet for Den Europæiske Union

10.3.2007   
            
            
               DA
            
            
               Den Europæiske Unions Tidende
            
            
               C 56/22
            
         Sag anlagt den 18. januar 2007 — Kommissionen for De Europæiske Fællesskaber mod Rådet for Den Europæiske Union
   (Sag C-13/07)
   (2007/C 56/40)
   Processprog: engelsk
   Parter
   
      Sagsøger: Kommissionen for De Europæiske Fællesskaber (ved P. J. Kuijper og M. Huttunen, som befuldmægtigede)
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Rådets og medlemsstaternes afgørelse om fastlæggelse af Fællesskabets og medlemsstaternes holdning i Det Almindelige Råd under Verdenshandelsorganisationen til Den Socialistiske Republik Vietnams tiltrædelse af Verdenshandelsorganisationen (KOM (2005) 0659 endelig udg. — ACC 2006/0215) annulleres.
            
         
               —
            
            
               Retsvirkningerne af den annullerede afgørelse erklæres definitive.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Det af Kommissionen fremsatte forslag havde hjemmel i artikel 133, stk. 1 og 5, EF sammenholdt med artikel 300, stk. 2, andet afsnit, EF. Rådet tilføjede artikel 133, stk. 6, EF til hjemmelsgrundlaget, og det var således en formelt uafhængig afgørelse, der blev vedtaget af repræsentanterne for medlemsstaternes regeringer forsamlet i Rådet. Fællesskabets og medlemsstaternes holdning var dermed vedtaget i »fællesskab« af Rådet og medlemsstaterne som fastsat i artikel 133, stk. 6, andet afsnit, sidste punktum.
   Kommissionens valg af hjemmel blev truffet i henhold til de kriterier, som er opstillet i De Europæiske Fællesskabers Domstols praksis, nemlig retsaktens formål og indhold. Navnlig byggede denne hjemmel på en vurdering af, at retsaktens indhold henhører under artikel 133, stk. 1 og 5, EF, som fastlægger en enekompetence, hvorfor det ikke var nødvendigt at anvende artikel 133, stk. 6, EF. Kommissionen mener, at afgørelsen bør annulleres hvad angår dette aspekt af retsaktens hjemmelsgrundlag.